છેલ્લા નવ દિવસમાં ક્રૂડ ઓઇલના આંતરરાષ્ટ્રીય ભાવમાં સાત ડોલર પ્રતિ બેરલનો નોંધપાત્ર ઘટાડો થતાં સ્થાનિક બજારમાં પણ પેટ્રોલ અને ડીઝલના ભાવમાં સારો એવો ઘટાડો થવાની સંભાવના છે. પેટ્રોલ અને ડીઝલના ભાવ ગુરુવારે પ્રતિ લીટર ૬ પૈસા અને ૧૨ પૈસા ઘટ્યા હતા. આગામી દિવસોમાં તેમાં હજુ વધારે ઘટાડો થવાની આશા છે. દિલ્હીમાં પેટ્રોલ રૂ. ૭૬.૭૮ પ્રતિ લીટર અને ડીઝલ રૂ. ૬૮.૩૫ પ્રતિ લીટરના ભાવે વેચાતું હતું.